**Zmluva o reklame**

**č. 00/00/2023**

*uzatvorená v zmysle ust. § 269 ods.2 zákona č. 513/1991 Zb. Obchodného zákonníka v znení neskorších predpisov*

**Článok I.**

**Zmluvné strany**

**Objednávateľ /Partner:**

Sídlo:

IČO:

DIČ:

IČ DPH:

Bankové spojenie:

Číslo účtu:

IBAN:

V zastúpení:

ďalej len ako „*objednávateľ*“

a

**Poskytovateľ:**

**Slovenská poľovnícka komora**

Sídlo:

IČO:

IČ DPH:

Bankové spojenie:

Číslo účtu:

IBAN:

V zastúpení:

Zapísaná:

ďalej len ako „*poskytovateľ*“

ďalej spolu aj ako „***zmluvné strany***“

**Článok II.**

**Predmet zmluvy**

# Predmetom tejto zmluvy je záväzok poskytovateľa vykonať pre objednávateľa reklamné služby, a to tým, že bude vykonávať propagačnú činnosť spôsobom a v rozsahu stanovenom na základe požiadavky objednávateľa, najmä však nasledovným spôsobom:

* propagovať (objednávateľa) prostredníctvom umiestnenia loga objednávateľa na oficiálnej internetovej stránke poskytovateľa [................](https://www.svetielkonadeje.sk) a na oficiálnej facebookovej stránke poskytovateľa ................. pričom bude po kliknutí na logo objednávateľa sprostredkovaný priamy odkaz na webovú a facebookovú stránku objednávateľa,
* propagovať (objednávateľa) prostredníctvom umiestnenia loga objednávateľa na podujatiach organizovaných ......
* propagovať (objednávateľa) prostredníctvom loga a obchodného mena objednávateľa umiestneného na banneri ..............(ďalej spolu aj ako „reklama“)
* uvedením obchodného mena objednávateľa ako Generálny parter SPK/ Hlavný partner SPK .....

a záväzok objednávateľa zaplatiť za tieto reklamné služby dohodnutú odmenu, špecifikovanú v článku V. bode 1. tejto zmluvy

1. Uvedenú reklamu je poskytovateľ povinný uskutočniť sám, prípadne prostredníctvom tretej osoby, ak nie je dohodnuté inak.
2. Objednávateľ poskytne poskytovateľovi pre účely tvorby reklamy všetky potrebné údaje najmä v elektronickej podobe, a to najmä logo objednávateľa, popis názvu objednávateľa, prípadne ďalšie obdobné informácie potrebné na uskutočnenie dohodnutej reklamnej služby.

**Článok III.**

**Práva a povinnosti zmluvných strán**

1. Ak objednávateľ zistí, že poskytovateľ poskytuje reklamu v rozpore s touto zmluvou, je oprávnený dožadovať sa nápravy, t.j. poskytovania reklamy v súlade s touto zmluvou.
2. Ak poskytovateľ neurobí ani v dodatočnej primeranej lehote, ktorú mu poskytne objednávateľ, nápravu závadného stavu, ktorým sa rozumie neposkytovanie reklamy podľa tejto zmluvy alebo jej poskytovanie, ktoré nie je v súlade s ustanoveniami tejto zmluvy, je objednávateľ oprávnený od zmluvy odstúpiť.
3. Poskytovateľ splní svoju povinnosť vykonať reklamu tým, že vykoná reklamu objednávateľa tak, ako je dohodnuté v článku II. tejto zmluvy a odovzdá o tom objednávateľovi fotodokumentáciu. Fotodokumentáciu je poskytovateľ povinný odovzdať objednávateľovi osobne v sídle objednávateľa alebo preukázateľne zaslať (odovzdať na poštovú prepravu) na adresu sídla objednávateľa uvedenú v úvode tejto zmluvy, a to najneskôr do 15 dní odo dňa skutočného poskytnutia reklamných služieb na konkrétnom podujatí.
4. Poskytovateľ je povinný pri vykonaní reklamy postupovať s odbornou starostlivosťou a podľa pokynov objednávateľa tak, aby sa dosiahol výsledok, sledovaný touto zmluvou, ktorým je účinná propagácia objednávateľa.
5. Poskytovateľ je pri vykonávaní reklamy ako aj pri ďalších svojich aktivitách povinný chrániť dobré meno objednávateľa.
6. Objednávateľ je počas platnosti tejto zmluvy o reklame rovnako pri svojich aktivitách povinný chrániť dobré meno poskytovateľa.

**Článok IV.**

**Doba plnenia**

1. Zmluvné strany sa dohodli, že poskytovateľ zabezpečí vykonanie reklamy jej umiestnením v zmysle čl. II. bodu 1. tejto zmluvy v lehote najneskôr do jedného mesiaca odo dňa podpisu tejto zmluvy.
2. Zmluvné strany sa dohodli, že poskytovateľ bude pre objednávateľa vykonávať reklamu podľa tejto zmluvy do ..........

**Článok V.**

**Odmena za reklamu a platobné podmienky**

1. Zmluvné strany sa dohodli na jednorazovej odmene za vykonanie reklamy vo výške **....... EUR,** slovom ...... eur.
2. Zmluvné strany sa dohodli, že objednávateľ zaplatí poskytovateľovi dohodnutú odmenu bezhotovostným prevodom na účet poskytovateľa uvedený v úvode tejto zmluvy.
3. Zmluvné strany sa dohodli, že dojednaná odmena je splatná najneskôr do 14 dní odo dňa podpisu tejto zmluvy.

**Článok VI.**

**Doručovanie písomností**

* 1. Ak táto zmluva výslovne neustanovuje inak, všetky písomnosti zmluvných strán v súvislosti s touto zmluvou, s výnimkou doručenia fotodokumentácie podľa článku III. bodu 4. tejto zmluvy, budú doručené v písomnej forme osobne, kuriérom alebo poštou na adresy uvedené v záhlaví tejto zmluvy, alebo na takú adresu, ktorá bude oznámená druhej zmluvnej strane podľa tohto článku.
  2. Akákoľvek písomnosť alebo zásielka sa budú považovať za doručené:
     + 1. ak boli doručené osobne alebo kuriérom, momentom doručenia, pričom v prípade, ak adresát odmietne prevziať písomnosť alebo zásielku, považuje sa písomnosť alebo zásielka za doručenú v deň odmietnutia jej prevzatia, alebo
       2. v piaty deň nasledujúci po dni podania písomnosti alebo zásielky na pošte, ak bola písomnosť alebo zásielka podaná poštou doporučene, alebo v deň skutočného doručenia zásielky, podľa toho, ktorý deň nastane skôr.
  3. Zmluvné strany sú v prípade zmeny adresy sídla povinné bezodkladne oznámiť túto skutočnosť druhej zmluvnej strane.

**Článok VII.**

**Záverečné ustanovenia**

1. Zmluvné strany zhodne prehlasujú, že sa podrobne oboznámili s celým obsahom tejto zmluvy, že mu porozumeli a nemajú k nemu žiadne výhrady, na znak čoho zmluvu vlastnoručne podpisujú.
2. Zmluvné strany zhodne prehlasujú, že túto zmluvu uzatvárajú slobodne, vážne, bez omylu, nie v tiesni za nápadne nevýhodných podmienok, že sú plne spôsobilé na právne úkony, že ich zmluvné prejavy sú dostatočne určité a zrozumiteľné a že právny úkon je urobený v predpísanej forme.
3. Vzájomné vzťahy zmluvných strán touto zmluvou výslovne neupravené sa budú posudzovať podľa príslušných ustanovení Obchodného zákonníka, prípadne ďalších aplikovateľných všeobecne záväzných právnych predpisov.
4. Akékoľvek zmeny tejto zmluvy je možné uskutočniť len vo forme očíslovaného písomného dodatku, ktorý musí byť podpísaný oboma zmluvnými stranami.
5. Táto zmluva nadobúda platnosť a účinnosť dňom jej podpisu oboma zmluvnými stranami.
6. Táto zmluva sa vyhotovuje v 4 (štyroch) rovnopisoch, z ktorých každá zmluvná strana obdrží dva rovnopisy.

V ...................., dňa ..................... V ...................., dňa ...........

|  |  |
| --- | --- |
| Objednávateľ | Poskytovateľ |
| .................................................................. | .................................................................. |

SPK